Tieners erg beseer toe toestel ontplof - Maroela Media
Tieners erg beseer toe toestel ontplof
Vyf tienerseuns het ernstige beserings opgedoen toe 'n ploftoestel Maandagaand by 'n huis in Manenberg, Kaapstad, ontplof het.
Kapt. FC van Wyk, woordvoerder van die polisie, het gesê dit is nog nie bekend presies watter soort ploftoestel dit was of waar die seuns die toestel gekry het nie. Die ontploffing het omstreeks 18:30 in Goudstraat in Vanguard Estate gebeur.
"Die seuns, almal tussen die ouderdomme van 15 en 20, is met ernstige beserings na verskillende hospitale gehaas. 'n Saak van onwettige besit van 'n ploftoestel word ondersoek," het Van Wyk gesê.
Volgens African News Agency het Robert Daniels, 'n woordvoerder van die provinsiale nood- en forensiese patologiedienste, gesê die toestel wat ontplof het, was 'n handgranaat. Daniels het gesê twee van die seuns het kritieke beserings opgedoen.
Man vas ná moordslagoffer (9) se pa hom jaag
Vyf sterf in ongeluk aan Oos-Rand
Snaaks daar word deesdae baie sulke voorvalle aangemeld van onwettige wapens en net die wat ons van hoor.Hoeveel doen die ronte? Weermag /polisie eiendom? Lyk of dit versprei word?
Stem saam Spook. Iemand verkoop seker hierdie goed aan die tieners . Hier is ma net nie meer beheer in hierdie land nie… Die ANC is te besig om Zuma in sy pos te wil hou en kyk nie na die groter prentjie van die chaos in hierdie land nie….
Kan daar nie n wet gemaak word, dat n persoon n lisensie moet besit om vuurwerke te koop.
More Dries. Wat gaan dit help? Ons sit met talle wette op papier wat net mooi niks beteken nie. Wie gaan die wet toepas? Die vet tannies by kfc in die wit bakkies? Lees weer die berig, dis 'n ploftoestel, maroela praat van 'n handgranaat. Dit is militêre toerusting, iets waarvoor jy nie 'n lisensie sal kry nie. Nêrens word melding gemaak van vuurwerke nie. Verduidelik gou vir ons hoe het jy by jou slotsom gekom?
Ek glo nie 'n handgranaat val onder die definisie van vuurwerke nie
Handgranaat = Plofstof – sorteer onder die wet van plofstowwe.
Vuurwerke – sorteer onder by-wette (by-laws) en daarvoor moet jy n lisensie he om dit te kan verkoop
Die skoolvakansies is te lank en so sit hulle vir kwaad geld rond
Hulle sal nie gou weer peuter met n granaat nie. Laat dit vir hulle en al die ander n les wees. Onthou slim vang sy baas